முன்பெல்லாம் மூன்று வேளையும் சரிவிகித உணவு உண்ணும் வசதியற்ற வீடுகளில் உள்ள பெண்களிடம் காணப்படும் ஊட்டச்சத்து குறைபாட்டை, இப்போது நடுத்தட்டு மற்றும் மேல்தட்டு வர்க்கப் பெண்களிடமும் அதிக அளவில் காண முடிகிறது. உடலைக் கட்டுக்கோப்பாக வைப்பதற்காகப் பெண்கள் உணவை முற்றிலும் தவிர்த்துவிட்டு 'புரோட்டீன் ஷேக்' போன்ற பானங்களை குடித்து, உடற்பயிற்சி நிலையங்களே கதி என்று இருந்து மாரடைப்பால் இறந்து போவதும் நம் கண்முன்னே நிகழ்ந்துகொண்டுதான் இருக்கிறது. இந்தப் பரிதாபம் நிகழ்வதைத் தடுப்பதற்காகச் சில நாடுகளில் பெண்களுக்கு ஜீரோ சைஸ் என்பதையே முற்றிலுமாகத் தடை செய்திருக்கிறார்கள்.